Primera reunió en 2023 del Fòrum de Participació per la Igualtat de Gènere de Burjassot
2025-07-24

El Fòrum de Participació per la Igualtat de Gènere de Burjassot té a la vista la primera reunió del 2023. Les seues representants estan convocades per a dijous que ve 2 de febrer, a les 20 h i la cita tindrà lloc a la Sala d’Audiovisuals de la Casa de Cultura.

La reunió, convocada per la Unitat d’Igualtat (Espai Dona), dependent de la regidoria d’Igualtat i Feminisme, abordarà en primer lloc la pròxima celebració en el municipi, del 8M, Dia Internacional de les Dones. Així, es donarà compte a les representants del Fòrum de tot el calendari d’esdeveniments i activitats que s’estan preparant per a celebrar la jornada reivindicativa.

A continuació, s’atendran les diferents propostes que les representants del Fòrum tenen per a posar damunt de la taula i estudiar la seua possible execució en el marc de l’àrea d’Igualtat. Finalment, la reunió finalitzarà amb un espai de temps per als precs i preguntes.